האוורד סטארק

האוורד סטארק הוא ממציא, מהנדס, במאי קולנוע, איש עסקים ומייסד החברה תעשיות סטארק. שגשוגו של סטארק החל במהלך מלחמת העולם השנייה, שבה עבד יחד עם הסס"ר על פרויקטים סודיים, וסיפק נשק לצבא ארצות הברית. למרות היותו רווק מהולל, הוא התמסד והתחתן עם מריה סטארק, ונולד להם בן, טוני.

סטארק היה בין מקימי שילד, ושימש כמנהל הארגון. אך עבודתו הרגישה במשך השנים הביאה לבסוף למותו, ע"י חייל החורף.

## ביוגרפיה

### חייו המוקדמים

האוורד סטארק נולד ב15 לאוגוסט, 1917, בעיר ניו יורק. הוריו של האוורד היו עניים, וילדותו הייתה לא פשוטה. במשך השנים למד האוורד להשתמש באינטלקט המפותח שלו כדי לקדם את מעמדו, ותוך שנים מעטות הוא נהפך לממציא ואיש עסקים מולטי מיליונר.

### הקמת תעשיות סטארק

בשנת 1939 האוורד הקים את תעשיות סטארק - חברה המתמקדת בפיתוח וייצור נשק. עם הצטרפותה של ארה"ב למלחמה, תעשיות סטארק החלו למכור נשק לצבא האמריקאי, והאוורד החל להתחבר עם אנשי הממשל. אחרי ניסיון התנקשות בחייו ע"י הידרה, האוורד הסכים להצעתו של צ'אסטר פיליפס והצטרף לשורות הסס"ר.

### עבודה עבור הסס"ר

כחבר בסס"ר, סטארק עסק בעיקר בפיתוח טכנולוגי. אם זאת, הוא השתתף במספר משימות, ועזר לסוכנת פגי קרטר לשחרר משבי הידרה את דוקטור אברהם ארסקין. מוחו החריף הקנה להאוורד מקום בפרויקטים רגישים רבים, כגון פרויקט מנהטן ופרויקט לידה מחדש.

### חברות עם קפטן אמריקה

אחרי שהניסוי צלח וסטיב רוג'רס נהפך לחייל על, דוקטור ארסקין נרצח ע"י סוכן הידרה, שגם הרס את הנסיוב הנותר. השריד היחיד לנסיוב היה בדמו של קפטן אמריקה, שהאוורד הצליח להשיג. במהלך המלחמה מול הידרה האוורד והקפטן התחברו, והאוורד גם עיצב לסטיב את חליפתו ואת מגנו האייקוני.

### הקרב על פניאו

ב1944 האוורד התבקש ע"י צבא ארה"ב לפתח גז שיאפשר לחיילים להישאר ערים למשך ימים. הניסויים נכשלו, והתוצר הסופי (שכונה שמן חצות) גרם לאיבוד שליטה ולשיגעון. למרות החלטתו שלא להעביר את הגז, צבא ארה"ב עשה בו שימוש במהלך הקרב על פניאו, בו הפיל אותו בקרב הכוחות הסובייטים. הסובייטים טבחו אחד בשני באכזריות והאמריקאים טייחו את המקרה.

### ניצחון ואובדן

לאחר הקרבתו של קפטן אמריקה והתרסקותו אל תוך מימיי האוקיינוס, האוורד לקח על עצמו את החיפוש אחר גופתו. במקום למצוא את הקפטן, האוורד מצא את הטסרקט (נשק יום הדין של הידרה) והחל לחקור אותה. מחקריו של סטארק על הטסרקט ועל חפצים רגישים נוספים משומשים עד היום, והוו בסיס להקמת פרויקט פגעסוס.

### פגיעה בשמו הטוב

אחרי המלחמה האוורד פיתח סגנון חיים הולל, משאיר את ההתעסקות עם ההשלכות למשרתו הנאמן אדווין ג'רוויס. סביב סטארק נוצרו שערוריות רבות, כדוגמת הניסיון של האוורד לרכוש את רוקסון, שהסתיים ברומן של סטארק עם אשתו של מנהל החברה. כשחזר יום אחד לאחוזתו גילה שנוסחאות כימיות וכלי נשק רבים נגבנו מכספתו האישית. למרות שטען לחפותו הציבור האמריקאי האמין כי סטארק מכר את הנשק לרוסים, והאוורד נכנס לרשימת המבוקשים של הסס"ר. בלית ברירה הוא ברח מהמדינה, וביקש מחברתו מימי המלחמה פגי קרטר לפעול למען טיהור שמו, יחד עם עזרתו של ג'רוויס.

### נקמתו של פינהוף

אחרי שהבין כי ארגון לוויתן השתמש בשמן חצות כדי לרצוח חפים מפשע באולם קולנוע, האוורד הסגיר את עצמו לידי הסס"ר וסיפר להם על הקרב על פינאו, במטרה לעצור את לוויתן. בשיתוף פעולה עם הסס"ר טוהר שמו של האוורד והוא נאם בציבור כדי למשוך את מנהיג לוויתן, יוהאן פינהוף. פינהוף חטף את סטארק והיפנט אותו, גורם לו לטוס מעל ניו יורק ולשחרר את השמן חצות על פני שמי העיר. האוורד נעצר בשנייה האחרונה ע"י ג'רוויס וקרטר, ופינהוף נכלא.

### חומר אפס

האוורד עבר ללוס אנג'לס והקים אולפן קולנוע. קשריו הפוליטים של האוורד עזרו לפגי כאשר היא החלה לחקור סביב חומר אפס. מאוחר יותר האוורד עזר לייצב את מצבו של ג'ייסון ווילס, ובנה עבור פגי תותח גמא כדי לעצור את וויטני פרוסט.

### הקמת שילד

בשנת 1949 הקים האוורד יחד עם פגי קרטר וצ'אסטר פיליפס את הארגון שילד. ב1954 האוורד הקים את יריד תעשיות סטארק הראשון, ומאוחר יותר גם התמסד והתחתן עם מריה.

### יצירת כור הקשת

    האוורד יחד עם אנטון וואנקו פיתוח יחד את כור הקשת - מכשיר ענק שמסוגל לספק אנרגיה טבעית בכמויות גדולות. האוורד ראה את הפוטנציאל של כור הקשת ביצירת יסוד כימי חדש, אך וואנקו ראה בו רק הזדמנות להתעשר. כשגילה על כך האוורד דאג לגירושו של וואנקו מארה"ב, ורשם את ההמצאה על שמו. זמן לא רב לאחר מכן האוורד הכניס את עובדיה סטיין כשותף לתעשיות סטארק, ונולד להאוורד את בנו, טוני. בגלל ההגבלות הטכנולוגיות של זמנו האוורד לא יכל לייצר את היסוד החדש בעצמו, ולכן החביא את הנוסחה במפת יריד תעשיות סטארק של שנת 1974.

### יחסיו עם אנטמן

    ב1987 האוורד ניסה לשכנע את האנק פים להעביר את חליפת האנטמן לידי שילד, כדי שסוכנים של שילד יוכלו להשתמש בחליפה למשימות מסווגות. האנק התנגד לרעיון אך שימש בעצמו כסוכן מבצעי של שילד במשימות שדרשו את יכולותיה של חליפת האנטמן. בשנת 1989 פים פרש משילד לאחר שגילה כי שילד ניסו לשכפל את הנוסחה ליצירת חלקיקי פים. האוורד ניסה לשכנע אותו להישאר ללא הצלחה, ויריבות נוצרה בין השניים.

### מתקפתו של חייל החורף

ב16 לדצמבר 1991, במהלך נסיעת עסקים של האוורד ואשתו מריה, הם נרצחו ע"י חייל החורף, מכיוון שהידרה רצו לקחת את השכפול לנסיוב חייל העל שהאוורד פיתח עבוד פרויקט חיילי החורף שלהם. האוורד הספיק לזהות את באקי בארנס לפני שזה רצח אותו, וזייף את הזירה כדי שזו תראה כמו תאונת דרכים.

## הופעות ביקום הקולנועי

### סרטים

איירון מן 2 (2010)

קפטן אמריקה הנוקם הראשון (2011)

אנטמן (2015)

קפטן אמריקה מלחמת האזרחים (2016)